**นายสิริวิทย์ ปรีชาศุทธิ์  ผู้อำนวยการฝ่ายวางแผนองค์กร บริษัท โตโยต้า มอเตอร์ ประเทศไทย จำกัด ส่งมอบศาลาอเนกประสงค์พลังงานแสงอาทิตย์ พร้อมจักรยานไฟฟ้า ให้แก่ วิสาหกิจชุมชนท่องเที่ยวตำบลตะเคียนเตี้ย และชมรมส่งเสริมการท่องเที่ยวโดยชุมชนตำบลหนองปลาไหล เพื่อต่อยอด “โครงการพัฒนาเมืองต้นแบบที่ยั่งยืนปราศจากมลภาวะ” เชื่อมต่อการเดินทางจากพัทยาสู่แหล่งท่องเที่ยวชุมชน เมื่อวันที่ 19 ธันวาคม 2567**

**โตโยต้า ส่งมอบศาลาอเนกประสงค์พลังงานแสงอาทิตย์   
ต่อยอดโครงการพัฒนาเมืองต้นแบบที่ยั่งยืนปราศจากมลภาวะ  
เชื่อมโยงแหล่งท่องเที่ยวชุมชนตะเคียนเตี้ยและชุมชนหนองปลาไหล จ.ชลบุรี**

กิจกรรมนี้เป็นส่วนหนึ่งภายใต้ **โครงการพัฒนาเมืองต้นแบบที่ยั่งยืนปราศจากมลภาวะ** ณ เมืองพัทยา ที่โตโยต้าได้ร่วมมือกับพันธมิตร สร้างระบบนิเวศเพื่อรองรับการใช้งานยานยนต์ที่เป็นมิตรต่อสิ่งแวดล้อม ในระบบส่งกำลังที่หลากหลาย ส่งเสริมเป้าหมาย “สร้างความเป็นกลางทางคาร์บอน” ภายใต้แนวทาง **Multi Pathway** เพื่อให้ชุมชนและนักท่องเที่ยวได้ทดลองใช้งานในทุกรูปแบบการเดินทาง ประกอบด้วย **การเดินทางระยะสั้น (Last mile)** ด้วยรถยนต์ไฟฟ้าขนาดเล็ก   
รุ่นซีพลัส พอด (C+Pod) **การเดินทางระยะกลาง (Inter City)** ด้วยรถยนต์พลังงานไฟฟ้าแบบปลั๊กอินไฮบริด (PHEV)   
และ รถยนต์พลังงานไฟฟ้า (BEV) **การเดินทางระยะไกล (Long Distance)** ด้วยรถยนต์พลังงานไฟฟ้าแบบเซลล์เชื้อเพลิง (FCEV) รุ่นโตโยต้า มิไร ในรูปแบบรถรับส่งระหว่างสนามบินอู่ตะเภา และ **รถโดยสารประจำทางสาธารณะ (Fixed Route)** โดยการดัดแปลงรถกระบะไฟฟ้า Hilux Revo-e สำหรับทดลองให้บริการในรูปแบบรถสองแถว

ในการนี้ เพื่อเป็นการส่งเสริมการมีส่วนร่วมของชุมชน ตลอดจนเชื่อมโยงเส้นทางการท่องเที่ยวจากเมืองพัทยา   
สู่แหล่งท่องเที่ยวชุมชน โตโยต้าจึงได้ต่อยอดโครงการฯ ผ่านความร่วมมือกับ ตำบลตะเคียนเตี้ย และตำบลหนองปลาไหล   
ซึ่งเป็นพื้นที่ยุทธศาสตร์ที่มีศักยภาพ ในบริเวณ อ.หนองปลาไหล จ.ชลบุรี อันมีความโดดเด่นในการเป็นแหล่งท่องเที่ยว  
เชิงวัฒนธรรม ที่ส่งเสริมวิถีชีวิตชุมชน อาทิ การท่องเที่ยวสวนมะพร้าวตามแบบวิถีไทย การเรียนรู้ด้านสิ่งแวดล้อม เป็นต้น

โตโยต้าได้มอบศาลาอเนกประสงค์ ที่ติดตั้งสถานีชาร์จจักรยานไฟฟ้า โดยใช้พลังงานจากโซลาร์เซลล์ ในบริเวณชุมชนตะเคียนเตี้ย 1 จุด และบริเวณชุมชนหนองปลาไหล 1 จุด พร้อมส่งมอบจักรยานไฟฟ้า เพื่ออำนวยความสะดวก  
แก่นักท่องเที่ยว โดยเป็นการนำองค์ความรู้และประสบการณ์จากการดำเนินโครงการ “ชุมชนสิ่งแวดล้อมยั่งยืน” ซึ่งได้เคย  
ส่งมอบศาลาอเนกประสงค์ แก่ชุมชนต้นแบบในจังหวัด ระยอง พิษณุโลก และลำพูน มาปรับใช้ในพื้นที่จังหวัดชลบุรี เพื่อเป็นการส่งเสริมการท่องเที่ยว ตลอดจนเศรษฐกิจของชุมชนตะเคียนเตี้ย และชุมชนหนองปลาไหล อันจะเป็นการเพิ่มความสุข  
แก่คนในชุมชนอย่างยั่งยืนต่อไป

ช่องทางติดต่อเพื่อเข้าเยี่ยมชม

1. วิสาหกิจชุมชนท่องเที่ยวตำบลตะเคียนเตี้ย เบอร์ 098-412-1712
2. ชมรมส่งเสริมการท่องเที่ยวโดยชุมชนตำบลหนองปลาไหล เบอร์ 086-827-0768